CELEX: 32003D0155
Language: lt
Date: 1039996800000
Title: 2002 m. gruodžio 16 d. Tarybos Sprendimas dėl Europos bendrijos ir Turkijos Respublikos susitarimo dėl prekursorių ir cheminių medžiagų, dažnai naudojamų neteisėtai narkotikų ar psichotropinių medžiagų gamybai, pasirašymo ir sudarymo

Svarbus teisinis pranešimas

|

32003D0155

Oficialusis leidinys L 064 , 07/03/2003 p. 0028 - 0029

		Tarybos Sprendimas2002 m. gruodžio 16 d.dėl Europos bendrijos ir Turkijos Respublikos susitarimo dėl prekursorių ir cheminių medžiagų, dažnai naudojamų neteisėtai narkotikų ar psichotropinių medžiagų gamybai, pasirašymo ir sudarymo(2003/155/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 133 straipsnį jį siejant su 300 straipsnio 2 dalies pirmu sakiniu ir 300 straipsnio 4 dalį,atsižvelgdama į Komisijos pasiūlymą,kadangi:(1) 2001 m. balandžio 5 d. Taryba įgaliojo Komisiją pradėti derybas su Turkija dėl Susitarimo dėl prekursorių ir cheminių medžiagų, dažnai naudojamų neteisėtai narkotikų ar psichotropinių medžiagų gamybai, toliau - Susitarimas.(2) Bendrija turėtų stiprinti prekursorių siuntų į Turkiją kontrolę, turint omenyje, kad jie vėl patenka į Bendriją kaip heroinas ar kitos psichotropinės ar narkotinės medžiagos.(3) Reikia, kad Taryba įgaliotų Komisiją, konsultuojantis su Tarybos paskirtu specialiu komitetu, Bendrijos vardu tvirtinti pakeitimus tais atvejais, kai Susitarimas numato, kad juos gali priimti Jungtinė tolesnių veiksmų grupė. Tačiau toks įgaliojimas turi būti suteikiamas tik Susitarimo priedų pakeitimui, jei toks pakeitimas yra susijęs su medžiagomis, kurioms jau taikomi Bendrijos teisės aktai dėl prekursorių ir cheminių medžiagų.(4) Susitarimas turėtų būti patvirtintas,PRIĖMĖ ŠĮ SPRENDIMĄ:1 straipsnisŠiuo sprendimu Bendrijos vardu patvirtinamas Europos bendrijos ir Turkijos susitarimas dėl prekursorių ir cheminių medžiagų, dažnai naudojamų neteisėtai narkotikų ar psichotropinių medžiagų gamybai.Susitarimo tekstas pridedamas prie šio sprendimo.2 straipsnis1. Susitarimo 9 straipsnyje numatytoje Jungtinėje tolesnių veiksmų grupėje Bendrijai atstovauja Komisija, padedama valstybių narių atstovų.2. Komisija įgaliojama Bendrijos vardu tvirtinti Susitarimo priedų pakeitimus, Jungtinės tolesnių veiksmų grupės priimtus Susitarimo 10 straipsnyje nustatyta tvarka.Atlikti šią užduotį Komisijai padeda Tarybos paskirtas specialus komitetas su nurodymais nustatyti bendrą poziciją.3. Šio straipsnio 2 dalyje nurodytas įgaliojimas suteikiamas tik toms medžiagoms, kurioms jau taikomi atitinkami Bendrijos teisės aktai dėl prekursorių ir cheminių medžiagų.3 straipsnisŠiuo sprendimu Tarybos pirmininkui suteikiami įgaliojimai paskirti asmenis Susitarimui pasirašyti.4 straipsnisTarybos pirmininkas Bendrijos vardu pasikeičia Susitarimo 12 straipsnyje nustatytais dokumentais [1].5 straipsnisŠis sprendimas skelbiamas Europos Sąjungos oficialiajame leidinyje.Priimta Briuselyje, 2002 m. gruodžio 16 d.Tarybos varduPirmininkasM. Fischer Boel[1] Susitarimo įsigaliojimo datą Tarybos Generalinis Sekretoriatas paskelbia Europos Sąjungos oficialiajame leidinyje.--------------------------------------------------